CELEX: 62015TN0353
Language: hr
Date: 2015-06-26 00:00:00
Title: Predmet T-353/15: Tužba podnesena 26. lipnja 2015. – NeXovation protiv Komisije

21.9.2015   
            
            
               HR
            
            
               Službeni list Europske unije
            
            
               C 311/50
            
         Tužba podnesena 26. lipnja 2015. – NeXovation protiv Komisije
   (Predmet T-353/15)
   (2015/C 311/55)
   Jezik postupka: engleski
   
      Stranke
   
   
      Tužitelj: NeXovation, Inc. (Hendersonville, SAD) (zastupnici: A. von Bergwelt, F. Henkel i M. Nordmann, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               djelomično poništi Odluku Europske komisije C(2014) 3634 final od 1. listopada 2014. (u obliku ispravka odlukom od 13. travnja 2015.) o državnoj potpori SA.31550 koju provodi Njemačka za Nürburgring, kojom se:
            
         
               —
            
            
               odlučuje da prodaja imovine Nürburgringa GmbH, Motorsport Resort Nürburgringa GmbH i Congress- und Motorsport Hotel Nürburgringa GmbH ne predstavlja državnu potporu kako je to navedeno u prvoj točki uvodne izjave 285. pobijane odluke;
            
         
               —
            
            
               odlučuje da prodaja imovine Nürburgringa GmbH, Motorsport Resort Nürburgringa GmbH i Congress- und Motorsport Hotel Nürburgringa GmbH ne dovodi do ekonomskog kontinuiteta između Nürburgringa GmbH, Motorsport Resort Nürburgringa GmbH i Congress- und Motorsport Hotel Nürburgringa GmbH te Capricorn NÜRBURGRING Besitzgesellschafta GmbH, novog vlasnika imovine, ili njegovih društava kćeri, kako je to navedeno u prvoj rečenici druge točke uvodne izjave 285. pobijane odluke;
            
         
               —
            
            
               odlučuje da se nijedan mogući povrat nespojive državne potpore neće odnositi na Capricorn NÜRBURGRING Besitzgesellschaft GmbH, kupca imovine prodane nastavno na postupak nadmetanja ili na njegova društva kćeri, kako je navedeno u članku 3. stavku 2. operativnog dijela pobijane odluke, nastavno na drugu rečenicu druge točke uvodne izjave 285. pobijane odluke;
            
         
               —
            
            
               naloži Komisiji snošenje vlastitih troškova i troškova tužitelja.
            
         
      Tužbeni razlozi i glavni argumenti
   
   Tužitelj osporava Komisijinu odluku od 1. listopada 2014. (s ispravkom od 13. travnja 2015.) kojom se odlučuje da prodaja imovine kompleksa Nürburgring nije državna potpora, da prodaja imovine ne dovodi do financijskog/ekonomskog kontinuiteta između prodavatelja i stjecatelja imovine te da se nijedan mogući povrat nespojive državne potpore ne odnosi na kupca imovine.
   U prilog svojoj tužbi, tužitelj ističe sljedeće tužbene razloge:
   
               1.
            
            
               Prvi tužbeni razlog odnosi se na Komisijinu pogrešnu primjenu članka 107. stavka 1. UFEU-a s obzirom na to da je pogrešno protumačila značenje otvorenog, transparentnog i nediskriminatornog postupka za nadmetanje koji uključuje prodaju najboljem ponuditelju te da je propustila prikladno istražiti uključenost države u postupak prodaje;
            
         
               2.
            
            
               Drugi tužbeni razlog odnosi se na Komisijinu pogrešnu primjenu članka 107. stavka 1. UFEU-a kad je riječ o zaključku da ugovor o privremenom najmu imovine ringa ne predstavlja državnu potporu te da prodavatelji nisu nezakonito utjecali na daljnju prodaju imovine ruskom investitoru;
            
         
               3.
            
            
               Treći tužbeni razlog odnosi se na Komisijinu pogrešnu primjenu načela financijskog/ekonomskog kontinuiteta;
            
         
               4.
            
            
               Četvrti tužbeni razlog odnosi se na Komisijin propust pokretanja formalnog istražnog postupka;
            
         
               5.
            
            
               Peti tužbeni razlog odnosi se na Komisijinu povredu tužiteljevih prava prema članku 20. stavku 2. Uredbe br. 659/1999;
            
         
               6.
            
            
               Šesti tužbeni razlog odnosi se na Komisijinu povredu načela nepristranosti i istrage s dužnom pažnjom;
            
         
               7.
            
            
               Sedmi tužbeni razlog odnosi se na Komisijinu pogrešnu primjenu članka 296. stavka 2. UFEU-a.